న్యూఢిల్లీ: రిలయన్స్ జియో మరో సంచలనానికి సిద్ధమవుతోంది. త్వరలో ఇంటర్నెట్ ప్రొటోకాల్ టెలివిజన్ (ఐపి టీవీ) ప్రసారాలు ప్రారంభించబోతోందని తెలుస్తోంది. దీనిపై కంపెనీ ఇప్పటి వరకు అధికారికంగా ఎలాంటి వివరాలు వెల్లడించలేదు. అయితే ఇటీవల ఆన్లైన్లో లీకైన సెట్టాప్ బాక్స్ను చూస్తే జియో త్వరలో ఐపిటీవీ సేవల రంగంలోకి ప్రవేశిస్తుందన్న ప్రచారం సాగుతోంది. సెట్టాప్ బాక్సులు ఉచితంగా అందించడంతో పాటు, డిటిహెచ్ ఆపరేటర్ల కంటే 40-50 శాతం చౌకగా ఐపిటీవీ ప్రసారాలు అందించాలని కంపెనీ లక్ష్యంగా పెట్టుకున్నట్టు సమాచారం. అదే జరిగితే టెలికాం రంగంలో మాదిరిగానే డిటిహెచ్ రంగంలోనూ పెద్ద కుదుపు తప్పదని భావిస్తున్నారు. ఐపిటీవీ సేవలతోపాటు రిలయన్స్ జియో త్వరలోనే కేబుల్ టీవీ రంగంలోకీ ప్రవేశించే అవకాశం ఉందని కూడా ప్రచారం సాగుతోంది.
newdhilly: relions jio maro sanchalanaaniki siddhamavutondi. twaralo internet protocal television (aipi tv) prasaaraalu praarambhinchabotondani telustondi. deenipai company ippati varaku adhikaarikamgaa elanti vivaraalu velladinchaledu. ayithe iteevala aanlainlo leekaina settap baaksnu chuste jio twaralo iptv sevala rangamloki pravesistundanna prachaaram saagutondi. settap baaksulu uchitamgaa andinchadamtho paatu, detihech aaparetarla kante 40-50 saatam choukagaa iptv prasaaraalu andinchaalani company lakshyamgaa pettukunnattu samacharam. adhe jarigithe telicom rangamlo maadirigaane detihech rangamloonuu pedda kudupu tappadani bhaavistunnaaru. iptv sevalathopaatu relions jio twaralone kebul tv rangamlokii pravesinche avakaasam undani kuudaa prachaaram saagutondi.